Stasjonsløype inne eller ute

Bruk gjerne stasjonsløypa til å bli kjend med kyrkjerommet eller til å summere opp tema de har hatt gjennom helga.

* Tidsbruk: 20–30 min
* Behov for leiarar: 4
* Førebuingar: Setje fram postane
* Utstyr: spørsmålsark, skisse av kyrkja, bamsar, 10 små ballar; lys ute: refleksar og lommelykter
* Gjennomføring: Postløpet kan gjennomførast ute eller inne. Dersom postløpet er ute, kan det hengjast opp refleksar på kvar post. Kvar gruppe må lyse med lommelykter for å finne neste post. Framlegga til nokre postar krev postmannskap.

Framlegg til postar

**Post 1**

Gruppa skal finne ein liten gjenstand som har noko med advent å gjere. Ta med gjenstanden vidare.

*Det skal liggje nok gjenstandar til kvar gruppe gøymde på same staden, til dømes lilla lys eller stjerner.*

**Post 2**

Spørsmål

* Når er nyttårsdagen i kyrkja?
* Kva farge har advent i kyrkjeåret?
* Kva tyder advent?

Svar

* 1. søndag i advent
* fiolett (lilla)
* Herrens kome

**Post 3**To av desse fem gjenstandane finst ikkje i kyrkja. Kva gjenstandar er det?

* båt
* blomster
* due
* bil
* stol
* seng

Svar

* seng
* bil

**Post 4**

Tenn eit lys og takk Gud for noko som gjer deg glad.

*Bruk gjerne lysgloben. Eller la eit tent lys stå framme i tillegg til mange små telys som deltakarane sjølve kan tenne. Kanskje kan alle dei tende telysa etter kvart ta form som eit kors eller ei kyrkje.*

**Post 5**

Kor mange bamsar klarer de å vekkje?

*Posten må vere bemanna. Set fram mange bamsar/dokker/tøydyr som må kunne sitje/stå oppe. Alle dyra søv! Deltakarane får eit sett (10 stk.) med småballar som dei skal bruke til å prøve å vekkje opp dyra. Dei får eitt poeng for kvart dyr dei klarer å vekkje (velte).*

**Post 6**

Kor lenge har gruppa vore vaken? Tenk på ein gong du var lenge oppe. Kor mange timar var du vaken? Legg saman talet på timar for gruppa.

*Posten bør være bemanna, slik at gruppa kan få litt hjelp til å rekne ut talet på timar og kor mange timar det blir til saman.*

**Post 7**

Skriv inn i skissa kvar dei ulike delane av kyrkja er:

* kyrkjeskipet
* sakristiet
* altaret/altarringen
* våpenhuset
* preikestolen
* døypefonten

Kan de fleire?

*Legg fram fleire kopiar av ei teikna skisse av kyrkja. Kvar gruppe som besøkjer posten, får med seg ein kopi som dei kan skrive inn på.*

**Post 8**

Det å vere vaken for andre menneske betyr at vi skal bry oss om andre. Kom med fem ulike framlegg til korleis vi kan vere vakne for kvarandre.

**Post 10**

Når det er nyttår, lagar mange menneske nyttårsforsett for seg sjølve. Eit nyttårsforsett er noko ein planlegg å gjere for å leve eit betre liv.

Alt. A:

Lag tre nyttårsforsett som høver til kyrkjenyttåret. Lag dei gjerne som bønner.

Alt. B:

Nedanfor står nokre kjende nyttårsforsett. Gruppa skal velje ein aktivitet dei ønskjer å utføre. Har dei gode framlegg til andre nyttårsforsett?

* Bli meir ryddig. *Gruppa får ei ryddeoppgåve.*
* Ikkje ete så mykje godteri. *Deltakarane får høve til å byte inn godteri og få frukt tilbake.*
* Bli meir miljøvennleg. *Deltakarane må bestemme seg for å gjere noko miljøvennleg i løpet av Lys vaken.*
* Ver snill mot andre. *Deltakarane avtalar å vere hyggelege mot alle gjennom heile Lys vaken-helga.*

*Posten må vere bemanna, slik at ein vaksen styrer eller lagar ein avtale om korleis dei skal utføre nyttårsønsket sitt.*

**Post 11**

Helgenen St. Nikolas blir rekna som den som har gitt inspirasjon til julenissen.

Les om St. Nikolas og svar på spørsmåla etter at de har lese teksten.

<http://no.wikipedia.org/wiki/Nikolas_av_Myra>

Spørsmål

1. I kva land vart St. Nikolas fødd?

2. Kva stilling hadde St. Nikolas?

3. St. Nikolas arva formuen etter faren. Kva gjorde han med pengane?

4. Kva skjedde med St. Nikolas i år ca. 310?

5. Kva dato døydde St. Nikolas?

Svar

Tyrkia

Biskop (av Myra)

Han gav bort alt til dei fattige.

Han vart sett i fengsel fordi han var kristen.

6. desember

**Utepostar**

Lag snø- eller islykt.

Lag ei stjerne med noko de finn ute i naturen.

Mål kor mange steg det er rundt kyrkja.

Gjett kor høg kyrkja er.